Carlyle Smith Beals

Carlyle Smith Beals (* 29. jún 1899, Canso, Nové Škótsko, Kanada – † 2. júl 1979, Ottawa, Kanada) bol kanadský astronóm. Venoval sa spektroskopii hviezd a štúdiu medzihviezdnej hmoty.

Životopis 
V akademickom roku 1926/1927 pôsobil ako docent fyziky na Acadia University vo Wolfville. Od roku 1927 do roku 1946 pracoval v Dominion Astrophysical Observatory vo Victorii v kanadskej provincii Britská Kolumbia. Tu skúmal spektrálne čiary v spektre horúcich hviezd. Okrem toho vyvíjal astronomické prístroje.

V roku 1946 bol menovaný Astronómom domínia v Ottawe a pracoval na štúdii o impaktných kráteroch v Kanade. V roku 1964 odišiel do dôchodku.

V roku 1969 mu bolo udelené najvyššie kanadské civilné vyznamenanie Officer of the Order of Canada. V roku 1971 dostal Petrie Prize Lecture. Na jeho počesť boli po ňom pomenované planétka 3314 Beals a kráter na Mesiaci.

Referencie

Externé odkazy 

 Carlyle Smith Beals

Narodenia v 1899
Úmrtia v 1979
Kanadskí astronómovia
Osobnosti z Nového Škótska
Absolventi Acadia University
Absolventi University of Toronto
Vyučujúci na Acadia University
Kanadskí vysokoškolskí pedagógovia